50 Jaar gelede in Die Burger | 5 November 1971 | Netwerk24
50 Jaar gelede in Die Burger | 5 November 1971
Sir Alec sal sê waar Smith nou staan: 'n Amptelike verklaring oor die Rhodesiese geskil met die oog op die jongste samesprekinge in Salisbury, sal begin aanstaande week in die Britse Laerhuis gedoen word. Hierdie aankondiging is gistermiddag deur die Britse minister van buitelandse sake, sir Alec Douglas-Home, in die debat oor buitelandse sake gedoen.
R2 000 vir één kreef: Immo Weck, 27-jarige lettersetter van Windhoek, is gisteroggend in die landdroshof op Swakopmund tot R2 000 boete of twee jaar gevangenisstraf gevonnis omdat hy 'n kreef buite die seisoen gevang het.
Waterbeperkinge vir eers nie nodig: Die onmiddellike instelling van waterbeperkinge is onnodig omdat die hoeveelheid water wat die Departement van Waterwese uit die Voëlvleidam aan Kaapstad en sy afhanklike gebiede toegeken het, voorlopig genoeg is.